《挽赵秋晓》
宋代·梅时举

蟾宫年少梦成非，桥梓空分桂一枝。
酒圣诗狂唐太白，笔精墨妙晋羲之。
商山早隔人间世，男子不成天下奇。
闻道宝安埋玉树，一航秋雨寄相思。

作者简介：梅时举，字舜臣，号水村，永嘉（今浙江温州）人。弱冠举于乡。尝流寓东莞，与赵必𤩪为友。著《通鉴新议》，已佚。清康熙《永嘉县志》卷九有传。今录诗二首。